alexandrainst/scandi-wiki huggingface dataset:
Liv Rosmer Fisknes

Liv Rosmer Fisknes (født 10. august 1947) er en tidligere norsk prest og forfatter. Hun er kjent for sitt virke som fengselsprest, arbeid blant prostituerte og aids-syke. 

Fisknes startet sitt arbeid blant rusmisbrukere i 1967. Deretter jobbet hun som fengselsprest. I 1981 var hun med på å starte opp Nadheim, senter for kvinner og menn med prostitusjonserfaring, i Kirkens bymisjon. Hun var sokneprest i Torshov menighet og deretter sokneprest og prost i Bærum prosti. Hun var her til hun gikk av med pensjon i 2010. Fisknes har også vært leder av Landsforeningen mot AIDS (nå HivNorge). Fra 2002 til 2006 var hun leder for Kompetansesenter for likestilling. 

Fisknes har skrevet eller bidratt til flere bøker, blant annet Kroppens sug, hjertets lengsel (Gyldendal, 1993).

Hun fikk Brobyggerprisen i 1987.

Referanser

Eksterne lenker 

 En fotsoldat ser tilbake (Forbundet mot rusgift, 1996)

Norske lutherske prester
Personer fra Bærum kommune
Norske forfattere
Fødsler i 1947
Tzotzil

Tzotzil (bats'i k'op) er et mayisk språk som snakkes av tzotzil-folket i den meksikanske delstaten Chiapas. I 2005 var det 329 937 mennesker som snakka språket, og det er dermed det sjette mest brukte indianske språket i Mexico. Tzotzil er nært beslekta med tzeltal.

Referanser

Eksterne lenker
 
 Grammatikk og andre ressurser
 El Tzotzil Zinacanteco, Grammatikk for Zinacantán-tzotzil

Mayiske språk
Språk i Mexico
Mesoamerikanske språk
Agglutinerende språk
Jorge Batlle Ibáñez

Jorge Luis Batlle Ibáñez (født 25. oktober 1927 i Montevideo, død 24. oktober 2016 samme sted) var en uruguayansk politiker, advokat og journalist. Han var president i Uruguay fra 2000 til 2005.

Liv og virke

Bakgrunn 

Batlle var den fjerde uruguayanske presidenten fra Batlle-familien, som kom til Río de la Plata fra Catalonia omkring 1800.

Batlle studerte juss og samfunnsvitenskap. Han ble uteksaminert fra Universidad de la República i 1956. Deretter var han journalist.

Politiker
I 1958 ble han første gang innvalgt i kongressen i 1958 som representant for Partido Colorado. Under militærregimet fra 1973 til 1985 hadde han forbud mot å drive politisk aktivitet. Han ble for alvor aktiv i politikken etter at den første demokratisk valgte kongressen ble innsatt.

Tidlig i hans periode som president, åpnet Batlle for legalisering av narkotika som et middel for å stoppe narkotika- og menneskehandel samt hvitvasking av penger. Disse utsagnene ble i stor grad ignorert av både internasjonal presse og andre lands myndigheter.

I et forsøk på å bringe fakta fra Uruguays traumatisk fortid med mange års diktatur frem i lyset, utnevnte Batlle en komité, kjent som «Komiteen for fred» (på spansk: Comisión para la Paz), bestående av medlemmer fra presteskapet, representanter for forskjellige politiske partier og andre respekterte offentlige personer og organisasjoner. Ett av målene for komiteen var å undersøke hendelsene rundt forsvinninger som muligens hadde skjedd etter ordre fra militærdiktaturet.

Se også 
 José Batlle y Ordóñez
 Luis Batlle Berres
 Lorenzo Batlle y Grau

Referanser

Eksterne lenker 
 Liste over Uruguays presidenter fra 1830 til 2005,  www.parlamento.gub.uy (spansk)
 Biografi (spansk)

Uruguayanske presidenter
Personer fra Montevideo
Gro Brækken

Gro Merete Brækken (født 1952) er en norsk sivilingeniør og organisasjons- og næringslivsleder. Brækken har siden 1. januar 2010 vært administrerende direktør i Norsk olje og gass (tidligere Oljeindustriens Landsforening). Hun slutter i stillingen før sommeren 2015 på grunn av uenighet med styret om hvordan organisasjonen skal ledes videre.

Fra 1999 til 2009 var hun generalsekretær i Redd Barna. Før dette var hun fra 1994 viseadministrerende direktør i NHO med ansvar for næringspolitikk, miljø og internasjonal politikk. Brækken har vært administrerende direktør i Ulstein og innehatt lederstillinger i Den norske Bank. Tidlig i karrieren arbeidet hun i selskapene Norske Shell og Statoil.

Fra 1997 til 1999 satt hun i styret til Flyktningerådet, hvorav ett år som leder. Hun har også hatt styreverv i Kongsberg Gruppen, Statkraft, Norges Eksportråd og PTL (Prosjekt og teknologiledelse AS).

Brækken er utdannet sivilingeniør i kjemiteknikk fra Norges tekniske høgskole.

Referanser

Eksterne lenker 
 
 «Barnevakt mot krig» Portrettintervju i Dagbladet, 25. januar 2003

Norske foreningspersoner
Norske næringslivsledere
Norske sivilingeniører
Norske kjemikere
Personer fra Rana kommune
Fødsler i 1952
Holen kraftverk (Årøyvassdraget)

Holen kraftverk (Årøyvassdraget) er et vannkraftverk ved Veitastrondsvatnet i Luster kommune i Vestland.

Det er et elvekraftverk som utnytter et fall på 234 meter fra Holetjørni.

Installert effekt er 8,2 MW fra en peltonturbin. Årsproduksjon er 22 GWh.

Luster Småkraft AS eies av Småkraft AS og Luster Energiverk AS, med 50% hver.

Om planene i 2009
Middelvannføring i Yngsdalselvi ved Holetjørni er 2,03 m3/s, og alminnelig lavvannføring er 0,11 m3/s.
I dag er middelvannføring i Holeelvi ved Veitastrondsvatnet 2,04 m3/s. Etter utbygging vil den (i sommerhalvåret) bli på 0,12 m3/s, hvorav 0,11 m3/s er minstevannføring fra inntaket og 0,01 m3/s er tilsig fra restfeltet.

Det er planlagt 1 m regulering av Holetjørni (som ikke er uten konflikter), nedgravd rørgate og kraftstasjon i dagen i Hola. Da prosjektet er lokalisert til vestsiden av Veitastrondsvatnet må utbyggingen skje uten veitilkomst. Det skal da bygges kai og noen små veistubber i Hola. Disse vil revegeteres etter at prosjektet er gjennomført.

Kilder
 
 NVE vannkraftdatabase

Eksterne lenker
 Luster Energiverk AS 

Småkraftverk i Vestland
Kraftverk i Luster
Kraftverk etablert i 2019
Plecia nearctica

Plecia nearctica er en art av mygg som tilhører familien hårmygg (Bibionidae). Den er utbredt i det sørvestlige Nord-Amerika og kan til tider bli svært tallrik. I USA er den kjent som "lovebug".

Utseende 
En middelsstor (kroppslengde ca. 7 – 8 mm), nokså slank og langbeint mygg, svart bortsett fra forkroppen (thorax) som er oransjerød. Vingene er store og mørkt røykfargede. Antennene er kortere enn hodet. Hannen er mindre og spinklere enn hunnen og har store fasettøyne som dekker hele oversiden av hodet.

Levevis 

Larvene lever i jorda, trolig mest av råtnende plantedeler. De voksne myggene danner svermer, som kan bli enorme. Hannene konkurrerer om hunnene, og store hanner ser ut til å ha en fordel. Paringen varer ganske lenge, denne arten tilbringer en stor del av sitt voksne liv i paring, dette har gitt opphav til det amerikanske navnet "lovebug". Arten er også kjent for at den blir tiltrukket til bil-eksos som er utsatt for sollys, trolig fordi kjemikalier i eksosen ligner på stoffer som skilles ut når plantemateriale råtner. Dette fører til at svære svermer kan samles over motorveier, og forårsaker problemer ved at tusenvis av mygg suges inn i bilenes motorkjøleanlegg der de kan føre til varmgang og motorskader.

Utbredelse 
Arten er utbredt i det sørøstlige USA, fra Texas til Nord-Carolina, og tilstøtende områder av Mexico, sørover til Guatemala. Den har spredt seg nord- og østover i de siste ti-årene.

Systematisk inndeling 

 orden Tovinger, Diptera
 underorden Mygg, Nematocera
 overfamilie Bibionoidea
 familie Hårmygg, Bibionidae
 underfamilie markmygg, Pleciinae
 Slekten Plecia Wiedemann, 1828 - ca. 200 arter i tropiske og subtropiske områder
 Plecia nearctica Hardy, 1940

Eksterne lenker 
 

Hårmygg
Tovinger formelt beskrevet i 1940
Jan Åke Pettersson

Jan Åke Gustaf Pettersson (født 3. august 1953 i Sverige) er en norsk kunsthistoriker og tidligere museumsdirektør. Pettersson var i perioden 1998-2021 direktør ved Haugar Kunstmuseum i Tønsberg. Han har tidligere vært leder av Bergen Kunstmuseum og rektor ved Kunstakademiet i Oslo.

Pettersson er utdannet magister i kunsthistorie ved Universitetet i Oslo i 1984. Hans avhandling hadde tittelen Tillintetgörelsen av det rationalistiska universet : Kjartan Slettemarks konst 1964-1967. Hans spesialfelt er samtidskunst der han også har fordypet seg i Odd Nerdrums maleri.

Litteratur 
 

Norske kunsthistorikere
Norske museumsfolk
Fødsler i 1953
Museumsdirektører
Operation Ivy

Operation Ivy var den åttende serien med amerikanske prøvesprengninger av atomvåpen, og var etterfølgeren til Operation Tumbler-Snapper og forgjengeren til Operation Upshot-Knothole. Formålet med testene var å hjelpe til med oppgraderingen av USAs arsenal av atomvåpen, som svar på Sovjetunionens atomvåpenprogram. De to eksplosjonene ble utført mot slutten av 1952, ved Pacific Proving Grounds på Marshalløyene.

Enheten med kodenavn Mike ble kjent for å være den første vellykkede testen av en multi-megatonn bombe med termonukleær teknologi (Teller-Ulam-teknologi), og blir vanligvis regnet for å være den første testen av en hydrogenbombe. Den brukte flytende deuterium som fusjonsdrivstoff, holdt kaldt med en dyr og tungvint kryogent system. Den ble detonert på Elugelab på Enewetakatollen, Marshalløyene. Sprengkraften til Mike var på 10,4 megatonn, og var nesten 500 ganger graftigere enn bomben som ble sluppet over Nagasaki. Åtte megatonn av kraften kom fra rask fisjon av uranretardatoren. Detonasjonen utslettet Elugelab, og etterlot seg et undervannskrater som var 1,9 km bredt, og 50 m dypt der øya en gang var. Etter denne vellykkede testen ble det utviklet en bombe, kjent som enten EC-16 eller TX-16, for som kunne utplasseres i tilfelle en nasjonal krisesituasjon.

Den andre testen, King, var en test av det største atomvåpenet, som noensinne var bygget på den tiden, som kun brukte fisjon som sin energikilde (den fikk ikke noe energi fra fusjon eller fusjonsøkning). Den ble kalt Super Oralloy Bomb, og var ment som en backup dersom fusjonsvåpenet ble en fiasko. Den hadde en sprengkraft på 500 kilotonn, 20–40 ganger kraftigere enn bombene som ble sluppet under andre verdenskrig.

Se også 
 Kjernevåpenets historie 
 Operation Castle

Eksterne lenker 
 
 Operation Ivy
 Analyse av strålingseksponeringen for Sjøforsvaret pesonell ved Operation Ivy
 Internet Archive: Operation Ivy (1952) — film om Operation Ivy av US Air Force

Ivy
Cenxi

Cenxi (kinesisk: 岑溪; pinyin: Cénxī) er et byfylke i byprefekuret Wuzhou helt øst i den autonome region  Guangxi i Folkerepublikken Kina. Det har et areal på 2 783 km². Administrasjonssenteret heter Cencheng (岑城镇).

Befolkningen var på  innbyggere i 1999.

Samferdsel
Kinas riksvei 207 løper gjennom byfylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.

Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.

Referanser

Eksterne lenker 
 Lokalregjeringens hjemmesider 
 Informasjonsside  

Byfylker i Guangxi
Norge under Vinter-OL 1968

Norge under Vinter-OL 1968. Sekstifem sportsutøvere fra Norge, femtifire menn og elleve kvinner, deltok i åtte grener under Vinter-OL 1968 i Grenoble i Frankrike. De deltok i aking, alpint, skiskyting, langrenn, skihopping, skøyter, kombinert og ishockey. Norge ble beste nasjon med seks gull-, seks sølv- og to bronsemedaljer. Skihopperen Bjørn Wirkola var norsk flaggbærer under åpningsseremonien.

Medaljer

Medaljevinnerne

Aking

Alpine grener

Menn 

Slalåm

Kvinner

Skiskyting

4 x 7,5 km stafett

Nordiske grener

Langrenn

Menn 

4 x 10 km stafett

Kvinner 

3 x 5 km stafett

Kombinert

Skihopp

Hurtigløp på skøyter

Menn

Kvinner

Ishockey

Eksterne lenker
 Norges resultater i Vinter-OL 1968 hos olympedia.org

Nasjoner under Vinter-OL 1968
Norge under de olympiske leker
Sport i Norge i 1968
Arkeologiåret 1803

Arkeologiåret 1803 er en oversikt over blant annet utgravninger, fødte og avdøde personer med tilknytning til arkeologi i 1803.

Utforskninger

 Den første vitenskapelige ekspedisjonen besøker Tikal.

Utgravninger

Fødsler
 1. januar – Rudolf Keyser, professor i historie, første bestyrer av Universitetets Oldsaksamling (død 1864) 
 3. mars – Giovanni Spano, italiensk prest, lingvist og arkeolog (død 1878) 
 7. mai – John Howard Marsden, engelsk arkeolog (død 1891)
 28. september – Prosper Mérimée, fransk forfatter, historiker og arkeolog (død 1870)
 31. desember – Johann Carl Fuhlrott, tysk antropolog og paleontolog, oppdaget Neandertalermannen (død 1877)
 Giuseppe Caputi, italiensk erkediakon, arkeolog og adelige (død 1875)

Dødsfall
 27. januar – Julien-David Le Roy, fransk arkitekt, arkeolog og kunsthistoriker (født 1724/1728)
 6. april – William Hamilton, skotsk diplomat, antikvar, arkeolog og vulkanolog (født 1730)
Arkeologiåret 1801

Arkeologiåret 1801 er en oversikt over blant annet utgravninger, fødte og avdøde personer med tilknytning til arkeologi i 1801.

Utgravninger
 Det første komplette mastodontskjelett blir gravd ut, før dinosaurer ble oppdaget.

Hendelser

 De første av Parthenonskulpturene blir brakt fra Athen til London av Thomas Bruce, 7. jarl av Elgin.

Fødsler

|-
|rowspan=2|April || 15. || Édouard Lartet || fransk || dommer, geolog og arkeolog ||align=center|69 ||align=center|1871 || 
|-
|26. || Fedor Solntsev || russisk || kunsthistoriker, arkeolog og maler ||align=center| ||align=center|1892 ||

|Juni ||14. || Peter Wilhelm Lund || dansk || paleontolog, zoolog og arkeolog ||align=center|78 ||align=center|1880 || 
|-
|August ||20. || Arcisse de Caumont || fransk || arkeolog ||align=center|71 ||align=center|1873 || 

|September ||7. || Hans von und zu Aufseß || tysk || baron, antikvar og grunnlegger av Germanisches Nationalmuseum ||align=center| ||align=center|1872 ||
|-
|rowspan=2|Oktober || 15. ||Rifa'a al-Tahtawi || egyptisk || forfatter, lærer og egyptolog ||align=center|71 ||align=center|1873 || 
|-
|23. || Peter Wilhelm Forchhammer || tysk || filolog, arkeolog og liberal politiker ||align=center|92 ||align=center|1894 || 
|}

Referanser
Sovjetunionen under Vinter-OL 1968

Sovjetunionen under Vinter-OL 1968. Syttifire sportsutøvere, femtifire menn og tjue kvinner, fra Sovjetunionen deltok i åtte sporter, alpint, kunstløp, langrenn, kombinert, hurtigløp på skøyter, skihopping, skiskyting og ishockey under Vinter-OL 1968 i Grenoble i Frankrike. Sovjetunionen, som deltok før fjerde gang i et vinter-OL, ble nest beste nasjon med fem gull-, fem sølv- og tre bronsemedaljer. Skiskytteren Viktor Mamatov var Sovjetunionens flaggbærer under åpningsseremonien.

Medaljer

Medaljevinnerne

Referanser

Eksterne lenker 
  Soviet Union at the 1968 Grenoble Winter Games  på Sports-reference.com/olympics

Nasjoner under Vinter-OL 1968
Sovjetunionen under de olympiske leker
Sport i Sovjetunionen i 1968
Australia under Vinter-OL 1972

Australia under Vinter-OL 1972. Fire mannlige sportsutøvere fra Australia deltok i alpint og hurtigløp på skøyter under Vinter-OL 1972 i Sapporo i Japan. Australia som deltok for sjuende gang i et vinter-OL vant ikke noen medaljer. Beste plassering var en attendeplass på 10 000 meter skøyter.

Medaljer

Eksterne lenker
 Resultater og profilside  på sports-reference.com

Nasjoner under Vinter-OL 1972
Australia under de olympiske leker
1972 i Australia
Sport i Oseania i 1972
Arkeologiåret 1793

Arkeologiåret 1793 er en oversikt over blant annet utgravninger, fødte og avdøde personer med tilknytning til arkeologi i 1793.

Utforskninger

Utgravninger
 Formelle utgravninger fortsetter i Pompeii.

Funn

Publiseringer
 James Douglas – Nenia Britannica, or, A Sepulchral History of Great Britain, from the earliest period to its general conversion to Christianity (utgitt fullstendig), den første redegjørelse for utgravning av et angelsaksisk funnsted (i Kent) med  systematisk beskrevet og illustrerte artefakter.

Andre hendelser

Fødsler
 22. januar – Caspar Reuvens, grunnleggeren av det nederlandske nasjonale oldtidsmuseet og verdens første arkeologiprofessor (død 1835)

Dødsfall
 30. desember – Alessandro Maria Calefati, italiensk teolog, katolsk biskop, arkeolog, historiker og lingvist (født 1726)

Referanser

en:1793 in archaeology
Trolldalen skisenter

Trolldalen skisenter er et tidligere alpinanlegg på Siggerud i Nordre Follo kommune der blant andre Lasse Kjus var mye som liten (han er vokst opp på Siggerud). Dette anlegget hadde en meget liten bakke der man på 1970- og 80-tallet slapp unna med årskort på kun mellom 50 og 100 kroner. Men beliggenheten gjorde at mange barn og unge i nabolaget bare kunne sette på seg skia og sette utfor. Derfor var det i sin tid et meget populært lokalt tiltak.

Nå er det tidligere skisenteret kun en gjengrodd bakke.

Høsten 2011 ble det igangsatt dugnadsarbeid for å rydde bakken og gjøre den i stand til bruk. Dugnaden samlet et 100-talls mennesker, og det meste av traseen er klart før jul 2011. Samme år ble det satt i gang flere aktiviteter for å skaffe midler til oppbygging av bakken. Det er også vedtatt støtte fra kommunen på 500.000,-

Byggverk i Nordre Follo
Follo
Alpinanlegg i Norge
Sport i Nordre Follo
Etableringsår ikke oppgitt
Petter J. Drefvelin

Petter J. Drefvelin (født i 1946) er en norsk utdannet siviløkonom fra Norges Handelshøyskole i Bergen. Han er ekspedisjonssjef i Same- og minoritetspolitisk avdeling i Arbeids- og inkluderingsdepartementet. Han har tidligere blant annet vært ekspedisjonssjef i Sosialdepartementet og i Kommunal- og regionaldepartementet.

I perioden fra 1996 til 2001 var han direktør for Utlendingsdirektoratet (UDI). Han valgte å gå av som direktør etter at et konsulentfirma kom med en rapport som inneholdt sterk kritikk av direktoratet. Da han gikk av sa han: «Det er en uvanlig tøff jobb å være leder av UDI.» Da han gikk ut døren fikk han 250 roser av sine medarbeidere. Han var en populær sjef, for et upopulært direktorat. I forbindelse med UDI-saken fikk journalist Trond Sundnes i Verdens Gang Skup-prisen for dekningen av saken som førte til Petter J. Drefvelin sin avgang.

Kilder 
 www.regjeringen.no om Petter J. Drefvelin

Referanser 

Norske embets- og tjenestemenn
Utlendingsdirektoratet
Fødsler i 1946
Alan Ball (regissør)

Alan Ball (født 13. mai 1957 i Atlanta, Georgia) er en Oscar-vinnende produsent, manusforfatter og regissør. Han er best kjent for å ha skrevet manuset til den Oscar-vinnende filmen American Beauty, og for å ha lagd HBO-serien Six Feet Under.

Biografi 
Alan Ball har studert ved Florida State University School of Theatre. 

Ball begynte sin karriere med å skrive tv-serien Cybill, med Cybill Shepherd i hovedrollen. Ball har uttalt at han baserte Anette Bennings redselsfulle forstadsfrue i filmen American Beauty på Cybill Shepherd, fordi hun hadde fått et rykte på seg for å være vanskelig å jobbe med.
Alan Ball har dessuten skrevet manus till forskjellige teaterstykker.

Alan Ball er åpent homoseksuell, og hans verk inneholder ofte homoseksuelle temaer og karakterer.

I 2004 kjøpte Ball filmrettighetene til romanen Towelhead, skrevet av Alicia Erian. Filmen hadde premiere på Toronto internasjonale filmfestival den 8. september 2007 under navnet Nothing is Private men ble senere lansert under tittelen Towelhead. Filmen har blant andre Aaron Eckhart, Maria Bello, Toni Collette og debutanten Summer Bishil i hovedrollene. Ball har uttalt, at for ham er filmen en historie om personlig mot, og om å ta ansvar for seg selv  i meget tidlig alder.

I 2005 ble det kjent at Alan Ball skulle skrive og regissere en ny serie for tv-kanalen HBO, basert på Charlaine Harris' bokserie Southern Vampire Mysteries. Serien, som fikk tittelen True Blood, hadde premiere på HBO høsten 2007.

I januar 2007 hadde hans teaterstykke All That I Will Ever Be premiere i New York Theatre Workshop i New York.

Six Feet Under 
Alan Ball har skrevet 9 episoder av hans serie Six Feet Under, og han har regissert 6 episoder, deriblant både  piloten og avslutningsepisoden.

Manus 
 "Pilot" (2001)
 "An Open Book" (2001)
 "Knock, Knock" (2001)
 "In the Game" (2002)
 Someone Else's Eyes (2002)
 "Perfect Circles" (2003)
 "Nobody Sleeps", sammen med Rick Cleveland (2003)
 "Can I Come Up Now?" (2004)
 "Everyone's Waiting", siste episode (2005)

Regi 
 "Pilot" (2001)
 "Knock, Knock" (2001)
 "The Last Time" (2002)
 "I'm Sorry, I'm Lost" (2003)
 "Untitled" (2004)
 "Everyone's Waiting", siste episode (2005)

Referanser

Eksterne lenker 
 
 Hbo.com/sixfeetunder: Six Feet Unders offisielle hjemmeside

Manusforfattere fra USA
Regissører fra USA
Oscar-vinnere (originalmanus)
Emmy-vinnere
Personer fra Atlanta
Filmregissører fra USA
Sovjetunionen under Vinter-OL 1964

Sovjetunionen under Vinter-OL 1964. Sekstini sportsutøvere, femtitre menn og seksten kvinner, fra Sovjetunionen deltok i åtte sporter, alpint, kunstløp, langrenn, kombinert, hurtigløp på skøyter, skihopping, skiskyting og ishockey under Vinter-OL 1964 i Innsbruck i Østerrike. Sovjetunionen, som deltok før tredje gang i et vinter-OL, ble beste nasjon for tredje gang med elleve gull-, åtte sølv- og seks bronsemedaljer. Skøyteløperen Jevgenij Grisjin var Sovjetunionens flaggbærer under åpningsseremonien. Lidija Skoblikova vant fire gullmedaljer.

Medaljer

Medaljevinnerne

Referanser

Eksterne lenker 
  Soviet Union at the 1964 Innsbruck Winter Games  på Sports-reference.com/olympics

Nasjoner under Vinter-OL 1964
Sovjetunionen under de olympiske leker
Sport i Sovjetunionen i 1964
Ola Knut Bakke

Ola Knut Bakke (født 1. april 1924 på Ringerike, død 11. mars 1996) er en norsk idrettsleder. Han fikk «Norske Idrettsleder Veteraners Ærespris» i 1993 og blir omtalt som den som «fremtredende katalysator for Norges alpinrevolusjon». Han hørte til Stabæk alpin.

Utdanning og virke 
Bakke er utdannet innen hotellfaget fra Norsk Hotellfagskole. Han har arbeidet på hoteller og restauranter både i Norge og i utlandet og har vært medlem av representantskapet i Norsk Hotell og Restaurantforbund. I Oslo har han drevet og eiet restauranter som Lanternen, Skansen og Rondo.

Han var aktivt med i ungdoms- og idrettsarbeid i Norges Tennisforbund, Norges Idrettsforbund og Norges Skiforbund. Han var også aktiv i Junior Chamber International, hvor han hadde toppverv både nasjonalt og internasjonalt.

Heder 
 Æresmedlem Junior Chamber International 1964
 Skiforbundets plakett 1989
 «Norske Idrettsleder Veteraners Ærespris» 1993

Referanser

Kilder 
 Hvem Hva Hvor 1994 side 115

Norske idrettsledere
Personer fra Ringerike kommune
Arkeologiåret 1791

Arkeologiåret 1791 er en oversikt over blant annet utgravninger, fødte og avdøde personer med tilknytning til arkeologi i 1791.

Utforskninger

Utgravninger

 Formelle utgravninger fortsetter i Pompeii.

Funn

Publiseringer

Andre hendelser

Fødsler
 1. april – Henri Joseph François Parrat, sveitsisk egyptolog (død 1866)
 12. august – Joseph von Arneth, østerriksk arkeolog og numismatiker (død 1863)
 25. august – Christian Carl Josias von Bunsen prøyssisk statsmann, friherre og arkeolog (død 1860)
 Guglielmo Bechi, italiensk arkitekt og arkeolog (død 1852)

Dødsfall
Guido Antonio Zanetti, italiensk numismatiker (født 1741)

en:1791 in archaeology
Tellusalie

Tellusalie var et norsk rocke/folkrock-band fra Fredrikstad som eksisterte i perioden 2001 til 2014. Bandets første utgivelse var EP-en TellUsALie som ble gitt ut i 2003. Siden har de gitt ut tre album. Albumene Tangerine Dreams og The Man Across The Fountain er produsert av Knut Schreiner.

Medlemmer 
 Ole Jørgen Ottosen: vokal og gitar
 : gitar og keyboard
 : bassgitar
 : gitar
 : slagverk

Tidligere medlemmer
 : slagverk
 : slagverk
 : slagverk

Diskografi 
 TellUsALie EP (Forward, 2003) 
 Tangerine Dreams (Forward, 2004) 
 Is the outside still there (Forward, 2006) 
 The Man Across The Fountain (Nightliner/Universal, 2009)

Referanser

Eksterne lenker 
 Tellusalie på MySpace

Norske rockegrupper
Band etablert i 2001
Band opphørt i 2014